
РЕПУБЛИКА СРБИЈА
АП ВОЈВОДИНА
ОПШТИНА ШИД
ИЗБОРНА КОМИСИЈА
ОПШТИНЕ ШИД
Број : 013-82/II-26
Датум: 13.10.2026.године

З А П И С Н И К 

са 9. седнице Изборне Комисије општине Шид одржане дана 13.10.2026. године у 09,00 часова у сали Скупштине општине Шид.

	Седници присуствују: Слађана Маховац, председник, Дејан Логарушић, заменик председника, Јелена Шушкић, члан, Јована Петровић, заменик члана, Мирослав Нонковић, члан,  Драган Гутић, члан, Далибор Тарлаћ, заменик члана,Снежана Радека, члан, Велинка Масал Античевић, заменик члана, Радован Пробојчић, члан,  Ивана Пезић, члан, Вукашин Јовић, члан,, Љиљана Клисурић, заменик члана,  Јована Витас Миланковић, члан, Александра Божић, члан, Љубиша Чавић, заменик члана, Милутин Анђелковић, члан, Мира Тарајић, члан, Сандра Марковић, заменик члана,  Александар Павловић, члан, Ђорђе Радосављевић, заменик члана, Јела Мијатовић, члан, Ружица Влаисављевић, члан, Јасминка Зец, члан, Давид Старовлас, заменик члана, Милица Јаш, члан, Борислав Кулачанин, заменик члана, Дајана Стевић, члан

Бојана Мравик, секретар, 

Одсутни: Стеван Лазић, Живан Мирић, Александар Радин, Милош Стевановић, Жељана Зец, Јована Витас Миланковић, Бранимир Ћућа,  Милутин Анђелковић, Павле Скленар, Војислав Куљански, Ивана Тркуља Јовановић, Александра Ковачевић, Теодора Басрак, Савка Гашић
                 (сви уредно обавештени, оправдано одсутни)

	Записник води :             Бојана Мравик, секретар.

	Председник Комисије отвара седницу, поздравља присутне, утврђује да постоји кворум за пуноважан рад и одлучивање, те је за данашњу седницу  предложио следећи 

ДНЕВНИ РЕД:

1. Доношење решења о разрешењу члана Изборне комисије општине Шид у проширеном саставу, услед подношења писане оставке;
2. Доношење решења за именовање члана и заменика члана у проширени састав Изборне комисије општине Шид на предлог овлашћеног  подносиоца проглашене изборне листе Албанска Коалиција“- “Koalicioni Shqiptar”

Како није било примедби и  других предлога за дневни ред, исти је  једногласно усвојен.

       				 РАД ПО УТВРЂЕНОМ ДНЕВНОМ РЕДУ


1. Доношење решења о разрешењу члана Изборне комисије општине Шид у проширеном саставу, услед подношења писане оставке;

Уводну реч за ову тачку дневног реда дала је  председница Изборне комисије и обавестила све присутне чланове и њихове заменике, да је материјал за ову тачку дневног реда  прослеђен уз позив за ову седницу, а нарочито указала да је дана 12.10.2026. године, у 09.26 часова Александар Бранковић  Општинској изборној комисији општине Шид поднео писану оставку на место члана Изборне комисије општине Шид у проширеном саставу, која је заведена под бројем: 013-79/11-07. Указала је  да је Изборна комисија општине Шид на седниви одржаној дана 09.10.2026. године донела Решење о именовању члана Изборне комисије општине Шид у проширеном саставу, број 013-63/II-07/26 од 09.10.2026. године, којим је Александар Бранковић, именован за члана Изборне комисије општине Шид у проширеном саставу, на предлог подносиоца проглашене изборне листе Албанска Коалиција“- “Koalicioni Shqiptar", за изборе за народне посланике Народне скупштине, расписане за 25. октобар 2026. године,  да је чланом 14. став 2 тачка 1) Закона о избору народних посланика, прописано да члана односно заменика члана органа за спровођење избора разрешава орган надлежан за његово именовање ако поднесе оставку у писменој форми, те да су се стекли законски услови да именовавани буде разрешен функције у Изборној комисији општине Шид у проширеном саставу.  Потом је отворила дискусију. Како се нико није јавио за реч, приступило се гласању, Комисија је једногласно донела решење о разрешењеу члана ОИК у проширеном саставу, услед подношења писане оставке,
.

2. Доношење решења о предлогу за именовање члана и заменика члана у проширени састав Изборне комисије општине Шид на предлог овлашћеног подносиоца Изборне листе АЛБАНСКА КОАЛИЦИЈА;

Уводну реч  за ову тачку дневног реда дала је председник Комисије, те истакла да се  правни основ за доношење овог решења налази  у члану 32. Закона о избору народних посланика којим је прописано да локална изборна комисија именује, разрешава и констатује престанак функције чланова и заменика чланова органа за спровођење избора, у складу са овим законом и члану 30. истог  којим је прописано да члана и заменика члана локалне изборне комисије у проширеном саставу именује локална изборна комисија на предлог подносиоца проглашене изборне листе, који мора бити достављен најкасније седам дана пре дана гласања и да је локална изборна комисија дужна да донесе решење о предлогу за именовање члана и заменика члана локалне изборне комисије у проширеном саставу у року од 24 часа од пријема предлога, а да се решење о именовању члана  и заменика члана локалне изборне комисије у проширеном саставу примењује од наредног дана од дана када је донето, док је ставом 5. истог члана прописано да локална изборна комисија ради у проширеном саставу док збирни извештај о резултатима гласања не постане коначан. Такође је указала да је
Републичка изборна комисија је, на седници одржаној 5. октобра 2026. године, донела Решење 02 број 013-405/26-3, којим је проглашена Изборна листа, Албанска Коалиција“- "Koalicioni Shqiptar" На основу званичне евиденције Републичке изборне комисије и података која су достављени од стране РИК-а Општинској изборној комисији Шид овлашћено лице испред ове листе је Рахим Салихи, које лице је поднело предлог Општинској изборној комисији за именовање члана и заменика члана Изборне комисије општине Шид у проширеном саставу, дана 12.10.2026.г.у 10.07 часова. Имајући у виду да је Општинска изборна комисија претходно донела Решење о о разрешењу члана ОИК Шид у проширеном саставу број 013-84/II-07/26 дана 13.10.2026. године, услед подношење писане оставке, а који је био именован на предлог подносиоца изборне листе Албанска Коалиција“- "Koalicioni Shqiptar". те да је сходно члану 30.став 4. Закона о избору народних посланика прописано да се члан односно заменик члана локалне изборне комисије у проширеном саставу који је разрешен, односно којем је функција престала по сили закона може променити на захтев подносиоца проглашене изборне листе на чији предлог је именован само док локална изборна комисија ради у проширеном саставу, то су се стекли услови за разматрање поднетог предлога од стране Изборне комисије општине Шид. Такође је указала да је предлог дозвољен, уредан, благовремен и поднет од стране овлашћеног лица, и отворила дискусију. Како  предлога није било, приступило се гласању. Изборна комисија је једногласно донела решење о именовању члана и заменика члана у проширеном саставу Изборне комисије општине Шид, поводом ове тачке дневног реда.

Председник комисије закључује 9.седницу Изборне комисије општине Шид  у 09.06 часова.

Председник:							    Записничар.

